title: 2012/286/ЕС: Решение на Комисията от 31 май 2012 година за създаване на експертна група по сигурността на сухопътния транспорт

text:
               1.6.2012

               BG

               Официален вестник на Европейския съюз

               L 142/47

         РЕШЕНИЕ НА КОМИСИЯТА
   от 31 май 2012 година
   за създаване на експертна група по сигурността на сухопътния транспорт
   (2012/286/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като има предвид, че:

               (1)

               В член 90 от Договора се постановява, че целите на Договорите, свързани с транспорта, се осъществяват в рамките на обща транспортна политика, а сигурността на транспорта е важна част от нея.

               (2)

               Сред инициативите, посочени в приложение I, точка 1, параграф 3 от Бялата книга „Пътна карта за постигането на Единно европейско транспортно пространство — към конкурентоспособна транспортна система с ефективно използване на ресурсите“ (1), е създаването на постоянна експертна група по сигурността на сухопътния транспорт.

               (3)

               Следователно е необходимо да се учреди експертна група по сигурността на сухопътния транспорт и да се определят нейните задачи и структура.

               (4)

               Групата следва да подпомага Комисията при формулирането и изпълнението на дейностите на Европейския съюз, насочени към разработване на политика за сигурност, свързана със сухопътния транспорт, и да стимулира непрекъснатия обмен на опит, политики и практики между държавите членки и различните заинтересовани страни.

               (5)

               Групата следва да бъде съставена от компетентните органи на държавите членки. Те следва да номинират експерти от правителствени отдели, отговарящи за транспорта и сигурността или за въпросите, свързани с полицейската дейност.

               (6)

               Следва да се предвидят правила за оповестяване на информация от страна на членовете на групата.

               (7)

               Личните данни, свързани с членовете на групата, следва да бъдат обработвани в съответствие с Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (2),

         ПРИЕ НАСТОЯЩОТО РЕШЕНИЕ:
   Член 1
   Предмет
   С настоящото се учредява експертна група по сигурността на сухопътния транспорт, наричана по-надолу „групата“.
   Член 2
   Задачи
   1.   Групата подпомага Комисията при формулирането и изпълнението на дейностите на Европейския съюз, насочени към разработване на политика за сигурност, свързана със сухопътния транспорт, и стимулира непрекъснатия обмен на опит, политики и практики между държавите членки и различните заинтересовани страни.
   2.   С оглед изпълнението на целите, посочени в параграф 1, групата:

               —

               подпомага Комисията при разработването на инструменти за наблюдение, оценка и разпространение на резултатите от предприетите от Европейския съюз мерки в областта на сигурността на сухопътния транспорт,

               —

               допринася за изпълнението на програмите за действие на Европейския съюз в тази област, предимно чрез анализ на резултатите и предложения за усъвършенстване на предприетите мерки,

               —

               насърчава обмена на информация относно предприетите на всички равнища мерки за повишаване на сигурността на транспорта и при необходимост представя предложения за възможни действия на равнище ЕС,

               —

               изготвя становища или представя доклади пред Комисията както по нейно искане, така и по собствена инициатива, по всички въпроси, свързани с повишаването на сигурността на сухопътния транспорт в Европейския съюз.

         Член 3
   Консултиране
   Комисията може да се консултира с групата по всички въпроси, свързани със сигурността на сухопътния транспорт.
   Член 4
   Членство
   1.   Членове на групата са компетентните органи на държавите членки. Те излъчват по двама представители:

               а)

               един представител за всяка държава членка от министерствата или правителствените служби, отговарящи за сухопътния транспорт;

               б)

               един представител за всяка държава членка от министерствата или правителствените служби, отговарящи за сигурността или за въпросите, свързани с полицейската дейност.

         2.   Представителите на Комисията могат да предоставят статут на наблюдатели на физически лица или да канят европейски представители на международни и съсловни организации, занимаващи се с въпросите на сигурността на сухопътния транспорт или пряко заинтересовани от тези въпроси, както и организации на потребителите на транспортни услуги.
   3.   Имената на лицата, посочени в параграф 1, букви а) и б), се публикуват в регистъра на Комисията на експертните групи и другите подобни организации („регистъра“). В регистъра могат да бъдат публикувани и наименованията на компетентните органи на държавите членки. Имената на лицата и организациите, посочени в параграф 2, се публикуват в регистъра, като се оповестяват интересите, които те представляват (3).
   4.   Личните данни се събират, обработват и публикуват в съответствие с Регламент (ЕО) № 45/2001.
   Член 5
   Дейност
   1.   Групата се председателства от представител на Комисията.
   2.   Със съгласието на Комисията групата може да създава работни звена, които да разглеждат конкретни въпроси въз основа на предоставен от групата мандат. Тези работни звена се разпускат веднага след изпълнението на мандата им.
   3.   Комисията може да покани всяко лице, което има специализирана квалификация по конкретен въпрос от дневния ред, да вземе ad hoc участие в нейната работа. Поканените експерти участват само в работата по въпроса, за който са били ангажирани.
   4.   При подготовката на своето становище групата може да определи представител на някоя от държавите членки като докладчик, натоварен с изготвянето на докладите.
   5.   Групата се свиква от Комисията и по правило заседава в нейните сгради. Заседанията се провеждат поне два пъти годишно. Административното обслужване се осигурява от Комисията. В заседанията на групата и на нейните работни звена могат да участват други длъжностни лица на Комисията, които имат отношение към разискванията.
   6.   Предмет на дебатите в групата са изискваните от Комисията становища или становищата, които групата представя по своя собствена инициатива. Те не се подлагат на гласуване.
   7.   Комисията публикува всички съответни документи в регистъра или чрез връзка от регистъра към специализиран уебсайт. Допускат се изключения при публикуването, когато оповестяването на даден документ би засегнало защитата на обществени или частни интереси съгласно разпоредбите на член 4 от Регламент (ЕО) № 1049/2001 на Европейския парламент и на Съвета (4).
   8.   Членовете на групата, техните представители и поканените експерти и наблюдатели спазват задълженията за професионална тайна, определени в Договорите и в правилата за тяхното прилагане, както и правилата за сигурност на Комисията относно защитата на класифицирана информация на ЕС съгласно приложението към Решение 2001/844/ЕО, ЕОВС, Евратом на Комисията от 29 ноември 2001 г. за изменение на нейния процедурен правилник (5). При неспазване на тези задължения Комисията може да предприеме съответните мерки.
   Член 6
   Възстановяване на разходи и финансови последици
   1.   Участниците в дейностите на групата не получават възнаграждение за извършваните от тях услуги.
   2.   Пътните и дневните разходи на представителите, излъчени от членовете на групата, които са извършени във връзка с нейната дейност, се възстановяват от Комисията в съответствие с нейните действащи разпоредби. Също така се възстановяват пътните и дневните разходи, извършени във връзка с дейностите на групата от наблюдателите и поканените експерти.
   3.   Посочените разходи се възстановяват в рамките на наличните бюджетни кредити, отпуснати по годишната процедура за разпределение на ресурсите.
   Член 7
   Влизане в сила
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 31 май 2012 година.

            За Комисията

            Председател

         José Manuel BARROSO

      (1)  COM(2011) 144 окончателен.

      (2)  ОВ L 8, 12.1.2001 г., стр. 1.

      (3)  Членовете, които не желаят имената им да бъдат оповестявани, могат да поискат изключение от това правило. Искането за неоповестяване на името на член на експертна група се приема за обосновано, когато публикуването може да застраши неговата сигурност или неприкосновеност или неоснователно да накърни неговия личен живот.

      (4)  ОВ L 145, 31.5.2001 г., стр. 43.

      (5)  ОВ L 317, 3.12.2001 г., стр. 1.


title: Решение на Съвета от 8 ноември 2005 година относно подписването и временно прилагане на Споразумението между Европейската общност и Република Ливан във връзка с някои аспекти на услуги във въздухоплаването

text:
Важна правна забележка

|

32006D0543

Официален вестник n° L 215 , 05/08/2006 стр. 0015 - 0016 Официален вестник n° L 076 , 16/03/2007 стр. 0192 - 0193

		20051108Решение на Съветаот 8 ноември 2005 годинаотносно подписването и временно прилагане на Споразумението между Европейската общност и Република Ливан във връзка с някои аспекти на услуги във въздухоплаването(2006/543/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 80, параграф 2, във връзка с член 300, параграф 2, първа алинея, първо изречение от него,като взе предвид предложението на Комисията,като има предвид, че:(1) На 5 юни 2003 г. Съветът е упълномощил Комисията да започне преговори с трети страни във връзка със замяната на някои разпоредби в съществуващите двустранни споразумения с едно отделно споразумение на Общността.(2) Комисията е договорила, от името на Общността, споразумение с Република Ливан във връзка с някои аспекти на услуги във въздухоплаването в съответствие с механизмите и директивите в приложението към решението на Съвета, което дава право на Комисията да започне преговори с трети страни във връзка със замяната на някои разпоредби в съществуващите двустранни споразумения с едно отделно споразумение на Общността.(3) С възможност да бъде сключено на по-късна дата, договореното споразумение от Комисията следва да се подпише и временно да се прилага,РЕШИ:Член 1Подписването на Споразумението между Европейската общност и Република Ливан във връзка с някои аспекти на услуги във въздухоплаването се одобрява с настоящото от името на Общността, при условията, предмет на решението на Съвета за сключване на гореупоменатото споразумение.Текстът на споразумението е приложен към настоящото решение.Член 2Председателят на Съвета е упълномощен да посочи лице/а, упълномощено/и да подпише/ат споразумението от името на Общността, предвид предстоящото му сключване.Член 3До влизането му в сила, споразумението се прилага на временна основа, считано от първия ден на първия месец след датата, на която двете страни взаимно са се нотифицирали, че са приключили необходимите процедури за тази цел.Член 4Председателят на Съвета се овластява да извърши нотифицирането, предвидено в член 8, параграф 2 от споразумението.Съставено в Брюксел на 8 ноември 2005 година.За СъветаПредседателG. Brown--------------------------------------------------


title: Решение на Съвета от 19 декември 2002 година за сключване на Споразумение под формата на размяна на писма между Европейската общност и Канада съгласно член XXVIII от ГАТТ 1994 година за изменение на отстъпките по отношение на зърнените култури, предвидени в списък СХL на ЕО, приложен към ГАТТ 1994 година

text:
Важна правна забележка

|

32003D0253(01)

Официален вестник n° L 095 , 11/04/2003 стр. 0036 - 0037 специално чешко издание глава 11 том 46 стр. 169  - 170 специално испанско издание глава 11 том 46 стр. 169  - 170 специално унгарско издание глава 11 том 46 стр. 169  - 170 специално литвийско издание глава 11 том 46 стр. 169  - 170 LV.ES глава 11 том 46 стр. 169  - 170 MT.ES глава 11 том 46 стр. 169  - 170 PL.ES глава 11 том 46 стр. 169  - 170 SK.ES глава 11 том 46 стр. 169  - 170 специално словенско издание глава 11 том 46 стр. 169  - 170

		Решение на Съветаот 19 декември 2002 годиназа сключване на Споразумение под формата на размяна на писма между Европейската общност и Канада съгласно член XXVIII от ГАТТ 1994 година за изменение на отстъпките по отношение на зърнените култури, предвидени в списък СХL на ЕО, приложен към ГАТТ 1994 година(2003/253/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 във връзка с член 300, параграф 2, първа алинея, първо изречение от него,като взе предвид предложението на Комисията,като има предвид, че:(1) На 26 юли 2002 г. Съветът упълномощи Комисията да започне преговори по член XXVIII от ГАТТ 1994 г. с оглед да се изменят определени отстъпки за зърнени култури. Европейската общност съответно нотифицира СТО на 26 юли 2002 г. за намерението си да промени определени отстъпки в списъка СХL на ЕО.(2) Комисията проведе преговори в консултация с Комитета, създаден по силата на член 133 от Договора и в рамките на директивите за водене на преговори, издадени от Съвета.(3) Комисията договори с Канада, която е член на СТО и има съществен интерес в осигуряване на доставки, споразумение под формата на размяна на писма.(4) Споразумението под формата на размяна на писма между Европейската общност и Канада следва да бъде одобрено.(5) За да гарантира пълното приложение на споразумението от 1 януари 2003 г. и предвид предстоящото изменение на Регламент (ЕИО) № 1766/92 на Съвета от 30 юни 1992 г. за общата организация на пазара на зърнени култури [1], Комисията следва да бъде упълномощена да приеме временни дерогации от този регламент.(6) Мерките, необходими за изпълнение на настоящото решение, се приемат съгласно Решение 1999/468/EО на Съвета от 28 юни 1999 г. относно установяване на условията и реда за упражняване на изпълнителните правомощия, предоставени на Комисията [2],РЕШИ:Член 1Общността одобрява Споразумението под формата на размяна на писма между Европейската общност и Канада, съгласно член XXVIII от ГАТТ 1994 г. за измененията на концесиите по отношение зърнените култури, предвидени в списък СХL на ЕО, приложен към ГАТТ 1994 г.Текстът на споразумението е приложен към настоящото решение.Член 2Комисията може, доколкото е необходимо за осъществяване на пълното въвеждане в сила на настоящото споразумение до 1 януари 2003 г., да дерогира от Регламент (ЕИО) № 1766/92, съгласно процедурата, посочена в член 3, параграф 2 от настоящото решение, до изменението на този регламент, но не по-късно от 30 юни 2003 г.Член 31. Комисията се подпомага от Управителния комитет по зърнени култури, учреден по силата на член 23 от Регламент (ЕИО) № 1766/92.2. При позоваване на настоящия параграф се прилагат разпоредбите на членове 4 и 7 от Решение 1999/468/EО.Срокът, посочен в член 4, параграф 3 от Решение 1999/468/EО, е един месец.3. Комитетът приема свой процедурен правилник.Член 4Председателят на Съвета е оправомощен да посочи лицето, упълномощено да подпише споразумението от името на Общността.Съставено в Брюксел на 19 декември 2002 година.За СъветаПредседателM. Fischer Boel[1] ОВ L 181, 1.7.1992 г., стр. 21. Регламент, изменен с Регламент (ЕО) № 1666/2000 (ОВ L 193, 29.7.2000 г., стр. 1).[2] ОВ L 184, 17.7.1999 г., стр. 23.--------------------------------------------------


title: Решение (ЕС) 2017/1248 на Съвета от 11 юли 2017 година относно сключването от името на Европейския съюз на Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, по отношение на разпоредбите, отнасящи се до третирането на граждани на трети държави, които са законно наети като работници на територията на другата страна

text:
               12.7.2017

               BG

               Официален вестник на Европейския съюз

               L 181/4

         РЕШЕНИЕ (ЕС) 2017/1248 НА СЪВЕТА
   от 11 юли 2017 година
   относно сключването от името на Европейския съюз на Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, по отношение на разпоредбите, отнасящи се до третирането на граждани на трети държави, които са законно наети като работници на територията на другата страна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 79, параграф 2, буква б) във връзка с член 218, параграф 6, буква а) и параграф 8, първа алинея от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               На 22 януари 2007 г. Съветът упълномощи Комисията да започне преговори с Украйна за сключването на ново споразумение между Европейския съюз и Украйна, което да замени Споразумението за партньорство и сътрудничество (2).

               (2)

               Преговорите бяха успешно приключени и Споразумението за асоцииране между Европейския съюз и Европейската общност за атомна енергия и техните държави членки, от една страна и Украйна, от друга страна (наричано по-долу „споразумението“), беше парафирано през 2012 г.

               (3)

               В съответствие с Решение 2014/295/ЕС на Съвета (3), Решение 2014/668/ЕС на Съвета (4) и Решение 2014/670/Евратом на Съвета (5) споразумението беше подписано в Брюксел на 21 март 2014 г. и отново в Брюксел на 27 юни 2014 г., при условие за сключването му на по-късна дата.

               (4)

               Настоящото решение се отнася само до член 17 от споразумението, в който са предвидени специални задължения относно третирането на граждани на трети държави, законно наети като работници на територията на другата страна, и който попада в обхвата на част трета, дял V от Договора за функционирането на Европейския съюз. Целта и съдържанието на посочените разпоредби са различни и независими от целта и съдържанието на останалите разпоредби на споразумението за постигане на асоцииране на страните. Успоредно с настоящото решение ще бъде прието отделно решение относно останалите разпоредби на споразумението.

               (5)

               В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, тези държави членки не участват в приемането на настоящото решение и не са обвързани от него, нито от неговото прилагане.

               (6)

               В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане.

               (7)

               Споразумението следва да не се тълкува като предоставящо права или налагащо задължения, на които може да бъде направено пряко позоваване пред съдилищата на Европейския съюз или на държава членка.

               (8)

               Споразумението следва да бъде одобрено от името на Съюза,

         ПРИЕ НАСТОЯЩОТО РЕШЕНИЕ:
   Член 1
   Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, заедно с приложенията и протоколите към него (наричано по-долу „споразумението“) се одобрява от името на Съюза по отношение на член 17 от него (6).
   Член 2
   Председателят на Съвета от името на Съюза извършва нотификацията, предвидена в член 486, параграф 2 от споразумението, за да се изрази съгласието на Съюза да бъде обвързан от споразумението (7).
   Член 3
   Споразумението не се тълкува като предоставящо права или налагащо задължения, на които може да бъде направено пряко позоваване пред съдилищата на Съюза или на държава членка.
   Член 4
   Настоящото решение влиза в сила в деня на неговото приемане.

      Съставено в Брюксел на 11 юли 2017 година.

            За Съвета

            Председател

         T. TÕNISTE

      (1)  Одобрение от 16 септември 2014 г. (все още непубликувано в Официален вестник).

      (2)  Споразумение за партньорство и сътрудничество между Европейските общности и техните държави членки и Украйна (ОВ L 49, 19.2.1998 г., стр. 3).

      (3)  Решение 2014/295/ЕС на Съвета от 17 март 2014 г. относно подписването от името на Европейския съюз и временното прилагане на Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, по отношение на преамбюла, член 1 и дялове I, II и VII от него (ОВ L 161, 29.5.2014 г., стр. 1).

      (4)  Решение 2014/668/ЕС на Съвета от 23 юни 2014 г. за подписване, от името на Европейския съюз, и временно прилагане на Споразумението за асоцииране между Европейския съюз и Европейската общност за атомна енергия и техните държави-членки, от една страна, и Украйна, от друга страна, по отношение на дял III (с изключение на разпоредбите относно третирането на граждани на трети държави, които са законно наети като работници на територията на другата страна) и дялове IV, V, VI и VII от него, както и на свързаните приложения и протоколи (ОВ L 278, 20.9.2014 г., стр. 1).

      (5)  Решение 2014/670/Eвратом на Съвета от 23 юни 2014 г. за одобряване на сключването от Европейската комисия, действаща от името на Европейската общност за атомна енергия, на Споразумението за асоцииране между Европейския съюз и Европейската общност за атомна енергия и техните държави-членки, от една страна, и Украйна, от друга страна (ОВ L 278, 20.9.2014 г., стр. 8).

      (6)  Текстът на Споразумението за асоцииране между Европейския съюз и Европейската общност за атомна енергия и техните държави членки, от една страна и Украйна, от друга е публикуван в ОВ L 161, 29.5.2014 г., стр. 3.

      (7)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.


title: Решение (ЕС) 2015/2354 на Съвета от 10 декември 2015 година за разрешаване на определени държави членки да приемат, в интерес на Европейския съюз, присъединяването на Сейшелските острови към Хагската конвенция от 1980 г. за гражданските аспекти на международното отвличане на деца

text:
               17.12.2015

               BG

               Официален вестник на Европейския съюз

               L 331/11

         РЕШЕНИЕ (ЕС) 2015/2354 НА СЪВЕТА
   от 10 декември 2015 година
   за разрешаване на определени държави членки да приемат, в интерес на Европейския съюз, присъединяването на Сейшелските острови към Хагската конвенция от 1980 г. за гражданските аспекти на международното отвличане на деца
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 81, параграф 3, във връзка с член 218 от него,
   като взе предвид предложението на Европейската комисия,
   като взе предвид становището на Европейския парламент (1),
   като има предвид, че:

               (1)

               Европейският съюз е определил като една от своите цели насърчаването на защитата на правата на детето, както е посочено в член 3 от Договора за Европейския съюз. Мерките за закрила на децата срещу незаконно прехвърляне или задържане са съществен елемент от тази политика.

               (2)

               Съветът прие Регламент (ЕО) № 2201/2003 (2) (регламент „Брюксел IIa“), който има за цел да закриля децата от вредните последици от незаконното им прехвърляне или задържане и да въвежда процедури за осигуряване на незабавното им връщане в държавата на обичайно пребиваване, както и да осигурява защита на правото на лични отношения и правото на упражняване на родителски права.

               (3)

               Регламент (ЕО) № 2201/2003 допълва и подсилва разпоредбите на Хагската конвенция от 25 октомври 1980 г. за гражданските аспекти на международното отвличане на деца („Хагската конвенция от 1980 г.“), която установява на международно равнище система за задължения и сътрудничество между договарящите държави и между централните органи и има за цел осигуряването на незабавното връщане на незаконно прехвърлени или задържани деца.

               (4)

               Всички държави — членки на Съюза, са страни по Хагската конвенция от 1980 г.

               (5)

               Съюзът насърчава трети държави да се присъединят към Хагската конвенция от 1980 г. и подпомага правилното прилагане на Хагската конвенция от 1980 г., като участва заедно с държавите членки inter alia в специалните комисии, редовно организирани от Хагската конференция по международно частно право.

               (6)

               Една обща правна рамка, приложима между държавите — членки на Съюза, и трети държави, може да се счита, че предлага най-доброто решение в деликатни случаи на международно отвличане на деца.

               (7)

               Хагската конвенция от 1980 г. гласи, че тя се прилага между присъединяващата се държава и договарящите държави, които направят декларация, че приемат присъединяването ѝ.

               (8)

               Хагската конвенция от 1980 г. не позволява на регионални организации за икономическа интеграция като Съюза да стават страни по нея. Следователно Съюзът не може да се присъедини към Конвенцията, нито да депозира декларация за приемане на присъединяваща се държава.

               (9)

               Съгласно Становище 1/13 на Съда на Европейския съюз декларации за приемане по силата на Хагската конвенция от 1980 г. попадат в сферата на изключителната външна компетентност на Съюза.

               (10)

               Сейшелските острови депозира своя инструмент за присъединяване към Хагската конвенция от 1980 г. на 27 май 2008 г. Хагската конвенция от 1980 г. влезе в сила за Сейшелските острови на 1 август 2008 г.

               (11)

               Няколко държави членки вече са приели присъединяването на Сейшелските острови към Хагската конвенция от 1980 г. Оценката на положението в Сейшелските острови доведе до заключението, че държавите членки, които още не са приели присъединяването на Сейшелските острови, могат да приемат, в интерес на Съюза, присъединяването на Сейшелските острови при условията на Хагската конвенция от 1980 г.

               (12)

               Поради това държавите членки, които още не са приели присъединяването на Сейшелските острови, следва да бъдат упълномощени да депозират своите декларации за приемане, в интерес на Съюза, на присъединяването на Сейшелските острови в съответствие с условията, изложени в настоящото решение. Кралство Белгия, Чешката република, Федерална република Германия, Република Естония, Ирландия, Република Гърция, Кралство Испания, Френската република, Италианската република, Република Кипър, Република Латвия, Република Литва, Великото херцогство Люксембург, Унгария, Малта, Република Полша, Република Словения, Словашката република, Република Финландия и Кралство Швеция, които вече са приели присъединяването на Сейшелските острови към Хагската конвенция от 1980 г., не следва да депозират нови декларации за приемане, тъй като съществуващите декларации остават валидни по силата на международното публично право.

               (13)

               Обединеното кралство и Ирландия са обвързани от Регламент (ЕО) № 2201/2003 и участват в приемането и прилагането на настоящото решение.

               (14)

               В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   1.   Държавите членки, които все още не са го направили, се упълномощават да приемат, в интерес на Съюза, присъединяването на Сейшелските острови към Хагската конвенция от 25 октомври 1980 г. за гражданските аспекти на международното отвличане на деца („Хагската конвенция от 1980 г.“).
   2.   Държавите членки, посочени в параграф 1, депозират не по-късно от 11 декември 2016 г. декларация за приемане, в интерес на Съюза, на присъединяването на Сейшелските острови към Хагската конвенция от 1980 г., формулирана както следва:

      „[Пълно наименование на ДЪРЖАВАТА ЧЛЕНКА] декларира, че приема присъединяването на Сейшелските острови към Хагската конвенция от 25 октомври 1980 г. за гражданските аспекти на международното отвличане на деца в съответствие с Решение (ЕС) 2015/2354 на Съвета“.

   3.   Всяка държава членка информира Съвета и Комисията за депозиране на своята декларация за приемане на присъединяването на Сейшелските острови и съобщава на Комисията текста на декларацията в двумесечен срок от депозирането ѝ.
   Член 2
   Държавите членки, които са депозирали своите декларации за приемане на присъединяването на Сейшелските острови към Хагската конвенция от 1980 г. преди датата на приемане на настоящото решение, не депозират нови декларации.
   Член 3
   Настоящото решение влиза в сила в деня след публикуването му в Официален вестник на Европейския съюз.
   Член 4
   Адресати на настоящото решение са всички държави членки с изключение на Кралство Белгия, Чешката република, Кралство Дания, Федерална република Германия, Република Естония, Ирландия, Република Гърция, Кралство Испания, Френската република, Италианската република, Република Кипър, Република Латвия, Република Литва, Великото херцогство Люксембург, Унгария, Малта, Република Полша, Република Словения, Словашката република, Република Финландия и Кралство Швеция.

      Съставено в Брюксел на 10 декември 2015 година.

            За Съвета

            Председател

         F. BAUSCH

      (1)  Становище от11 февруари 2015 г. (все още непубликувано в Официален вестник).

      (2)  Регламент (ЕО) № 2201/2003 на Съвета от 27 ноември 2003 г. относно компетентността, признаването и изпълнението на съдебни решения по брачни дела и делата, свързани с родителската отговорност, с който се отменя Регламент (ЕО) № 1347/2000 (ОВ L 338, 23.12.2003 г., стр. 1).


title: Решение 2014/447/ОВППС на Съвета от 9 юли 2014 година за изменение на Решение 2013/354/ОВППС относно полицейската мисия на Европейския съюз за палестинските територии (EUPOL COPPS)

text:
               10.7.2014

               BG

               Официален вестник на Европейския съюз

               L 201/28

         РЕШЕНИЕ 2014/447/ОВППС НА СЪВЕТА
   от 9 юли 2014 година
   за изменение на Решение 2013/354/ОВППС относно полицейската мисия на Европейския съюз за палестинските територии (EUPOL COPPS)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 3 юли 2013 г. Съветът прие Решение 2013/354/ОВППС (1) относно полицейската мисия на Европейския съюз за палестинските територии (EUPOL COPPS), с което срокът на мисията EUPOL COPPS се удължава, считано от 1 юли 2013 г. Срокът на действие на посоченото решение изтича на 30 юни 2014 г. Референтната сума обхваща периода от 1 юли 2013 г. до 30 юни 2014 г.

               (2)

               Срокът на EUPOL COPPS следва да бъде допълнително удължен с 12 месеца до 30 юни 2015 г.

               (3)

               Решение 2013/354/ОВППС следва да бъде изменено, за да се удължи съответно периодът, за който се отнася референтната сума.

               (4)

               EUPOL COPPS ще се провежда в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Решение 2013/354/ОВППС се изменя, както следва:

               1)

               Член 2 се заменя със следното:
               „Член 2
               Мандат на мисията
               EUPOL COPPS спомага за установяването на ефективна и устойчива полицейска дейност и като цяло наказателноправна уредба под палестинско управление в съответствие с най-добрите международни стандарти, в сътрудничество с програмите на Съюза за институционално изграждане и другите усилия на международната общност в общата рамка на сектора на сигурността и реформата на наказателното правосъдие.
               За постигането на тази цел EUPOL COPPS:

                           —

                           в съответствие със стратегията за сектора на сигурността оказва помощ на цивилната палестинска полиция (ЦПП) при изпълнението на стратегическия план за ЦПП, като предоставя съвети и насоки, по-специално на висшия състав на ниво префектура, главен щаб и министерство;

                           —

                           оказва помощ, като предоставя съвети и насоки, включително на министерско равнище, на институциите на наказателното правосъдие и палестинската асоциация на адвокатите, в изпълнението на стратегията за сектора на правосъдието, както и на различни институционални планове, свързани с нея;

                           —

                           при необходимост координира, улеснява и предоставя съвети, свързани с помощта и с проекти, които се отнасят за ЦПП и институциите на наказателното правосъдие и се осъществяват от Съюза, държавите членки и трети държави, и набелязва и изпълнява собствени проекти в области, свързани с мисията, и в подкрепа на нейните цели.“

               2)

               В член 11 параграф 5 се заменя със следния текст:
               „5.   Ръководителят на мисията осигурява защитата на класифицираната информация на ЕС в съответствие с Решение 2013/488/ЕС на Съвета (2).

                  (2)  Решение 2013/488/ЕС на Съвета от 23 септември 2013 г. относно правилата за сигурност за защита на класифицирана информация на EC (ОВ L 274, 15.10.2013 г., стр. 1).“"

               3)

               Вмъква се следният член:
               „Член 11а
               Правни разпоредби
               EUCAP COPPS има правомощия да закупува услуги и оборудване, да сключва договори и административни договорености, да наема персонал, да притежава банкови сметки, да придобива активи, да се разпорежда с тях и да бъде освобождавана от отговорност, както и да бъде страна в съдебно производство, в зависимост от необходимото за изпълнението на настоящото решение.“

               4)

               Член 12 се заменя със следното:
               „Член 12
               Финансови разпоредби
               1.   Референтната сума, предназначена за покриване на свързаните с EUPOL COPPS разходи за периода от 1 юли 2013 г. до 30 юни 2014 г., е в размер на 9 570 000 EUR.
               Референтната сума, предназначена за покриване на разходите, свързани с EUPOL COPPS, за периода от 1 юли 2014 г. до 30 юни 2015 г., е в размер на 9 820 000 EUR.
               2.   Управлението на всички разходи се извършва в съответствие с процедурите и правилата, приложими за общия бюджет на Европейския съюз. Гражданите на трети държави имат право да участват в тръжни процедури. При условие че получи одобрението на Комисията, EUPOL COPPS може да сключва технически договорености с държавите членки, с приемащи страни, с участващите трети държави и с други международни участници относно снабдяването с оборудване и осигуряването на услуги и помещения за EUPOL COPPS.
               3.   EUPOL COPPS отговаря за изпълнението на бюджета си. За тази цел EUPOL COPPS подписва споразумение с Комисията.
               4.   EUPOL COPPS носи отговорност за всякакви искове и задължения, произтичащи от изпълнението на мандата, считано от 1 юли 2014 г., с изключение на исковете, свързани със сериозни нарушения от страна на ръководителя на мисията, за които той носи персонална отговорност.
               5.   Изпълнението на финансовите разпоредби не засяга командната верига, предвидена в членове 4, 5 и 6, както и оперативните потребности на мисията EUCAP COPPS, включително съвместимостта на оборудването и оперативната съвместимост на екипите ѝ.
               6.   Разходите са допустими от 9 юли 2014 г.“

               5)

               В член 13, параграфи 1 и 2 думите „Решение 2011/292/ЕС“ се заменят с думите „Решение 2013/488/ЕС“.

         Член 2
   Настоящото решение влиза в сила в деня на неговото приемане.
   То се прилага от 1 юли 2014 г.

      Съставено в Брюксел на 9 юли 2014 година.

            За Съвета

            Председател

         S. GOZI

      (1)  Решение 2013/354/ОВППС на Съвета от 3 юли 2013 г. относно полицейската мисия на Европейския съюз за палестинските територии (EUPOL COPPS) (ОВ L 185, 4.7.2013 г., стр. 12).


title: Решение (ЕС) 2015/2027 на Съвета от 10 ноември 2015 година за назначаване на заместник-член от Швеция в Комитета на регионите

text:
               13.11.2015

               BG

               Официален вестник на Европейския съюз

               L 297/6

         РЕШЕНИЕ (ЕС) 2015/2027 НА СЪВЕТА
   от 10 ноември 2015 година
   за назначаване на заместник-член от Швеция в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Швеция,
   като има предвид, че:

               (1)

               На 26 януари, 5 февруари и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               След изтичането на мандата на г-н Rolf SÄLLRYD се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за заместник-член на Комитета на регионите за остатъка от мандата, а именно до 25 януари 2020 г.:

               —

               г-жа Birgitta SACRÉDEUS, Ledamot i regionfullmäktige, Dalarnas läns landsting.

         Член 2
   Настоящото решение влиза в сила в деня на приемането му.

      Съставено в Брюксел на 10 ноември 2015 година.

            За Съвета

            Председател

         P. GRAMEGNA

      (1)  ОВ L 20, 27.1.2015 г., стр. 42.

      (2)  ОВ L 31, 7.2.2015 г., стр. 25.

      (3)  ОВ L 159, 25.6.2015 г., стр. 70.


title: Решение (ЕС) 2017/47 на Съвета от 8 ноември 2016 година за подписване, от името на Европейския съюз, и временно прилагане на Споразумението между Европейския съюз и Княжество Лихтенщайн за допълнителни правила във връзка с инструмента за финансово подпомагане за външните граници и визите като част от фонд „Вътрешна сигурност“ за периода 2014—2020 г.

text:
               12.1.2017

               BG

               Официален вестник на Европейския съюз

               L 7/2

         РЕШЕНИЕ (ЕС) 2017/47 НА СЪВЕТА
   от 8 ноември 2016 година
   за подписване, от името на Европейския съюз, и временно прилагане на Споразумението между Европейския съюз и Княжество Лихтенщайн за допълнителни правила във връзка с инструмента за финансово подпомагане за външните граници и визите като част от фонд „Вътрешна сигурност“ за периода 2014—2020 г.
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 77, параграф 2 и член 218, параграф 5 от него,
   като взе предвид предложението на Европейската комисия,
   като имат предвид, че:

               (1)

               В Регламент (ЕС) № 515/2014 на Европейския парламент и на Съвета (1) се предвижда, че държавите, асоциирани в прилагането, изпълнението и развитието на достиженията на правото от Шенген, участват в инструмента в съответствие с разпоредбите му и че се сключват договорености относно техния финансов принос и допълнителните правила, необходими за такова участие, включително разпоредби, гарантиращи защитата на финансовите интереси на Съюза и правомощията за извършване на одит от страна на Сметната палата.

               (2)

               На 14 юли 2014 г. Съветът упълномощи Комисията да започне преговори с Кралство Норвегия, Република Исландия, Конфедерация Швейцария и Княжество Лихтенщайн по споразумение относно реда и условията за тяхното участие в инструмента за финансово подпомагане за външните граници и визите за периода 2014—2020 г. Преговорите приключиха успешно с парафирането на споразумението на 30 март 2016 г.

               (3)

               В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане. Доколкото настоящото решение представлява развитие на достиженията на правото от Шенген, в срок от шест месеца след вземането на решение от Съвета относно настоящото решение Дания взема решение, в съответствие с член 4 от посочения протокол, дали да го въведе в националното си право.

               (4)

               Настоящото решение представлява развитие на разпоредбите на достиженията на правото от Шенген, в които Обединеното кралство не участва, в съответствие с Решение 2000/365/ЕО на Съвета (2); следователно Обединеното кралство не участва в неговото приемане и не е обвързано от него, нито от неговото прилагане.

               (5)

               Настоящото решение представлява развитие на разпоредбите на достиженията на правото от Шенген, в които Ирландия не участва в съответствие с Решение 2002/192/ЕО на Съвета (3); следователно Ирландия не участва в неговото приемане и не е обвързана от него, нито от неговото прилагане.

               (6)

               Споразумението следва да бъде подписано от името на Съюза при условие за сключването му на по-късна дата.

               (7)

               В съответствие с член 19, параграф 4 от споразумението то, с изключение на член 5 от него, следва да се прилага временно, считано от деня след подписването му,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването, от името на Европейския съюз, на Споразумението между Европейския съюз и Княжество Лихтенщайн за допълнителни правила във връзка с инструмента за финансово подпомагане за външните граници и визите като част от фонд „Вътрешна сигурност“ за периода 2014—2020 г., при условие за сключването на посоченото споразумение.
   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лицето (лицата), упълномощено (упълномощени) да подпише (подпишат) протокола от името на Съюза.
   Член 3
   Споразумението, с изключение на член 5, се прилага временно в съответствие с член 19, параграф 4 от него, считано от деня след подписването му (4) до приключване на процедурите, необходими за сключването му.
   Член 4
   Настоящото решение влиза в сила в деня на приемането му.

      Съставено в Брюксел на 8 ноември 2016 година.

            За Съвета

            Председател

         P. KAŽIMÍR

      (1)  Регламент (ЕС) № 515/2014 на Европейския парламент и на Съвета от 16 април 2014 г. за създаване на инструмента за финансово подпомагане за външните граници и визите като част от фонд „Вътрешна сигурност“ и за отмяна на Решение № 574/2007/ЕО (ОВ L 150, 20.5.2014 г., стр. 143).

      (2)  Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (ОВ L 131, 1.6.2000 г., стр. 43).

      (3)  Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (ОВ L 64, 7.3.2002 г., стр. 20).

      (4)  Началната дата на временното прилагане на споразумението ще бъде публикувана в Официален вестник на Европейския съюз от Генералния секретариат на Съвета.


title: Решение на Съвета и на Комисията от 24 януари 2000 година относно сключването на Евро-средиземноморско споразумение за асоцииране между Европейските общности и техните държави-членки, от една страна и Кралство Мароко, от друга страна

text:
Важна правна забележка

|

32000D0204

Официален вестник n° L 070 , 18/03/2000 стр. 0001 - 0001 специално чешко издание глава 11 том 33 стр. 175  - 175 специално испанско издание глава 11 том 33 стр. 175  - 175 специално унгарско издание глава 11 том 33 стр. 175  - 175 специално литвийско издание глава 11 том 33 стр. 175  - 175 LV.ES глава 11 том 33 стр. 175  - 175 MT.ES глава 11 том 33 стр. 175  - 175 PL.ES глава 11 том 33 стр. 175  - 175 SK.ES глава 11 том 33 стр. 175  - 175 специално словенско издание глава 11 том 33 стр. 175  - 175

		Решение на Съвета и на Комисиятаот 24 януари 2000 годинаотносно сключването на Евро-средиземноморско споразумение за асоцииране между Европейските общности и техните държави-членки, от една страна и Кралство Мароко, от друга страна(2000/204/ЕО, ЕОВС)СЪВЕТЪТ НА ЕВРОПЕЙСКИЯ СЪЮЗ,КОМИСИЯТА НА ЕВРОПЕЙСКИТЕ ОБЩНОСТИ,като взеха предвид Договора за създаване на Европейската общност, и по-специално член 310, във връзка с член 300, параграф 2, първа алинея, второ изречение и параграф 3, втора алинея от него,като взеха предвид Договора за създаване на Европейската общност за въглища и стомана, и по-специално член 95 от него,след консултация с Консултативния комитет и единодушното съгласие на Съвета,като взеха предвид съгласието на Европейския парламент [1],като имат предвид, че Евро-средиземноморското споразумение за асоцииране между Европейските общности и техните държави-членки, от една страна и Кралство Мароко, от друга, подписано в Брюксел на 26 февруари 1996 г. следва да бъде одобрено,РЕШИХА:Член 1Одобрявят от името на Европейската общност и Европейската общност за въглища и стомана Евро-средиземноморското споразумение за асоцииране между Европейските общности и техните държави-членки, от една страна и Кралство Мароко, от друга, приложените към него протоколи, както и декларациите за размяна на писма, приложени към окончателния документ.Текстовете на споразумението, на протоколите и на заключителния акт са приложени към настоящото решение.Член 21. Позицията, която Общността трябва да вземе в рамките на Съвета за асоцииране и на Комитета за асоцииране, се установява от Съвета по предложение на Комисията или когато е необходимо, от Комисията, всеки път, съгласно съответните разпоредби на Договорите за създаване на Европейската общност и на Европейската общност за въглища и стомана.2. Съгласно член 79 от споразумението, Председателят на Съвета ръководи Съвета за асоцииране и представя позицията на Общността. Съгласно член 82 от споразумението, представител на Председателя на Съвета ръководи Комитета за асоцииране и представя позицията на Общността.Член 3Председателят на Съвета извършва предвиденото в член 96 от споразумението нотифициране от името на Европейската общност. Председателят на Комисията депозира този акт от името на Европейската общност за въглища и стомана.Съставено в Брюксел на 24 януари 2000 година.За КомисиятаПредседателR. ProdiЗа СъветаПредседателJ. Gama[1] ОВ С 181, 24.6.1999 г., стр. 15.--------------------------------------------------


title: Решение (ЕС) 2015/2394 на Съвета от 8 декември 2015 година относно позицията, която трябва да се заеме от държавите-членки, от името на Европейския съюз, относно решенията, които трябва да бъдат приети от Постоянната комисия на Евроконтрол по отношение на ролите и задачите на Евроконтрол и относно централизираните услуги

text:
               18.12.2015

               BG

               Официален вестник на Европейския съюз

               L 332/136

         РЕШЕНИЕ (ЕС) 2015/2394 НА СЪВЕТА
   от 8 декември 2015 година
   относно позицията, която трябва да се заеме от държавите-членки, от името на Европейския съюз, относно решенията, които трябва да бъдат приети от Постоянната комисия на Евроконтрол по отношение на ролите и задачите на Евроконтрол и относно централизираните услуги
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 100, параграф 2 и член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               С Решение № 123 от 4 декември 2013 г. Постоянната комисия на Евроконтрол („Постоянната комисия“) създаде проучвателна група, която да проучи по какъв начин да се направи изменение на Международната конвенция на Евроконтрол за сътрудничество за безопасност на въздухоплаването от 13 декември 1960 г. („Конвенция за Евроконтрол“), за да се отрази променящата се среда на управлението на въздушното движение в Европа.

               (2)

               На 19 октомври 2015 г. проучвателната група възложи на агенция „Евроконтрол“ да изготви проект на документ на Постоянната комисия, в който да бъдат определени бъдещите роли и задачи на Евроконтрол.

               (3)

               Проект на решение на Постоянната комисия относно ролите и задачите на Евроконтрол ще бъде включен за одобряване в дневния ред за заседанието ѝ на 8 и 9 декември 2015 г.

               (4)

               Решението ще породи правни последици след приемането му. Съгласно приложимата институционална рамка, определена в Конвенцията за Евроконтрол, както е изменена с протокола, подписан в Брюксел на 12 февруари 1981 г. („изменената конвенция“), Постоянната комисия „формулира общата политика на Евроконтрол“. Определението на ролите и задачите ще ръководи бъдещите действия на Евроконтрол и задължително ще отразява това, което Евроконтрол счита за законосъобразна дейност. То ще бъде обвързващо за всички членове на Евроконтрол, включително за държавите — членки на Съюза.

               (5)

               Определението на ролите и задачите на Евроконтрол може да има последствия за прилагането на правото на Съюза, и по-специално за целостта на областите на компетентност на Съюза, като се има предвид, че законодателството на Съюза обхваща важни области, в които извършва дейност Евроконтрол. В някои случаи ролята и дейността на Евроконтрол зависят от решения, които се вземат на равнището на Съюза.

               (6)

               Следователно е важно да се гарантира, че определението на ролите и задачите на Евроконтрол не е в противоречие с правото на Съюза, по-специално с областите на компетентност на Съюза, и че то не предопределя бъдещи действия на Съюза.

               (7)

               На заседанието си на 8 и 9 декември 2015 г. Постоянната комисия може също да приеме решение за централизираните услуги. Понастоящем Съюзът не разполага с достатъчно информация, за да прецени основателността на такова решение, което може да предопредели бъдещата дейност, извършвана от Евроконтрол, по начин, който може да бъде в ущърб на дейността на Съюза в тази област, особено по отношение на изследването за управление на въздушното движение в единното европейско небе (SESAR). Поради това решението по този въпрос следва да бъде отложено.

               (8)

               Поради това позицията, която трябва да се заеме от името на Съюза в рамките на Постоянната комисия, следва да бъде установена,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да се заеме от държавите-членки, от името на Европейския съюз, в Постоянната комисия на Евроконтрол относно ролята и задачите на Евроконтрол и относно централизираните услуги е в съответствие с приложението.
   Държавите-членки действат съвместно в интерес на Съюза.
   Член 2
   Настоящото решение влиза в сила в деня на приемането му.

      Съставено в Брюксел на 8 декември 2015 година.

            За Съвета

            Председател

         P. GRAMEGNA

      ПРИЛОЖЕНИЕ
      I.   Ролите и задачи на Евроконтрол

      Съюзът иска предложеният текст относно услугите, ролите и задачите на Евроконтрол по никакъв начин да не засяга областите на компетентност на Съюза и да не предопределя бъдещите действия на Съюза. В случаите, в които понастоящем Евроконтрол на временна основа изпълнява специфични задачи по силата на правната рамка на Съюза, тези задачи не се представят като задачи, независими от решения на Съюза.
      Съюзът иска следните промени в списъка на ролите и задачите на Евроконтрол, установен в приложението към документа на Евроконтрол за действие CN-SG-6-2015 относно ролите и задачите на организацията от 16 ноември 2015 г.:

                  1)

                  По отношение на член 2, параграф 1, озаглавен „Функции и услуги“:

                              а)

                                 централно управление на потокана въздушното движение;

                              б)

                              мрежовите функции на УВД, ако са възложени от
                                 от името на Европейския съюз;

                              в)

                                 функциите
                                 задачите за УВД от името на ИКАО за региона по EUR/NAT;

                              г)

                              установяване, фактуриране и събиране на такси за аеронавигационно обслужване;

                              д)

                              предоставяне на аеронавигационно обслужване в MUAC, в зависимост от резултатите от обсъжданията между държавите-членки и ЕВРОКОНТРОЛ
                                 Агенцията;

                              е)

                              Централни функции и услуги като EAD, ARTAS/CAMOS, и другите централни услуги, които биха могли да ѝ бъдат поверени от Постоянната комисия в споразумение

                                    тясно сътрудничество

                                 със Съюза.

                  2)

                  По отношение на член 2, параграф 2, озаглавен „Роли“:

                              а)

                                 По отношение на „Подпомагане“ промените са, както следва:

                                          i)

                                          Подпомагане на своите държави-членки, националните надзорни органи, доставчиците на аеронавигационно обслужване и други съответни заинтересовани страни;

                                          ii)

                                          Подкрепа на органите на ЕС включително предоставяне на експертен опит в подкрепа на регулаторните дейности за постигане на съответствие
                                             в съответствие със Споразумението на високо равнище между ЕС и Евроконтрол от 29 октомври 2012 г.при поискване от тези органи;

                                          iii)

                                          Улесняване и насърчаване на европейските интереси по въпросите на УВД в държавите, нечленуващи в ЕКГА, в тясно сътрудничество със своите държави-членки, техните доставчици на аеронавигационно обслужване и промишленост, както и с ЕС
                                             с изключение на областите, обхванати от правилата на ЕС и при спазване на областите на компетентност на ЕС;

                                          iv)

                                          Принос към SESAR (ИРД, поддържане и изпълнение на генерален план за УВД) — надграждане върху опита си в УВД, общоевропейско покритие, гражданско-военен аспект и роля за централно
                                             управление на потока
                                             мрежата
                                             в съответствие с приложимото законодателство на ЕС;

                                          v)

                                          Осигуряване на съоръжения за изследвания и съответните симулации, напр. за SESAR, изследователски дейности в допълнение към SESAR и промени във въздушното пространство при спазване на действащото законодателство на ЕС, когато е приложимо;

                                          vi)

                                          Предлагане на обучение/образование на организациите на държавите-членки.

                              б)

                              По отношение на „Механизми за сътрудничество“ промените са, както следва:

                                          i)

                                          Улесняване и насърчаване на гражданско-военното координиране за развитието на УВД/АНО;

                                          ii)

                                          Подкрепа за държавите-членки в работата на ИКАО, при условие на спазване на областите на компетентност на ЕС;

                                          iii)

                                          Сътрудничество с други региони на света, при условие на съгласуване с държавите-членки с цел осигуряване на координация с ЕС;

                                          iv)

                                          Международно сътрудничество / координация (ИКАО, FAA, НАТО и др.) от името на своите държави-членки, при условие на спазване на областите на компетентност на ЕС
                                             които не са държави членки на ЕС;

                                          v)

                                          Съветване по тяхно искане на тези държави — членки
                                             извън ЕС, които не са държави — членки на ЕС, и които не са сключили споразумения със Съюза, по въпроси на безопасността на УВД, като използват
                                             при спазване на правилата на ИКАО, ЕС и EASA
                                             в координация с ЕС и при условие на спазване на неговите области на компетентност
                                             в тази област, за да се осигури информация за подобряване на хармонизацията, безопасността, оперативната ефективност и икономиите от мащаба.;

                              в)

                              По отношение на „Общоевропейска услуга за данни и информация за УВД“ промените са, както следва:

                                          i)

                                          Събиране и анализ на данни, които могат да включват данни за експлоатационните показатели, данни за безопасността и др. (с цел да се „поддържат“ системите и данните в подкрепа на регулаторната работа) за държави, които не са държави — членки на ЕС, и ако тази задача ѝ е възложена от ЕС — за държавите — членки на ЕС;

                                          ii)

                                          Анализ и предоставяне на доклади (информация) за събраните данни (напр. доклад за ефективността на управлението на въздушното движение (ACE), доклад за резултатите от експлоатацията (PRR)) за държави, които не са държави — членки на ЕС — и ако тази задача ѝ е възложена от ЕС — за държавите — членки на ЕС;

                                          iii)

                                          Управление на процеса ESSIP/LSSIP, ако е възложено от Европейския съюз;

                                          iv)

                                             , включителноДокладване на ИКАО за изпълнението на глобалния аеронавигационен план (GANP) и модернизации по блокове на авиационната система (ASBU) и осигуряване на координация с механизмите на ЕС за докладване
                                             в съгласие с Европейския съюз;

                                          v)

                                          Събиране на данни за трафика и предоставяне на прогнозата на STATFOR.

            II.   Централизирани услуги

      Позицията на Съюза е, че на този етап решението за централизираните услуги следва да бъде отложено.
      Понастоящем Съюзът не разполагала с достатъчно информация, за да прецени основателността на решение за централизираните услуги. Такова решение може да предопредели бъдещата дейност, извършвана от Евроконтрол, по начин, който може да бъде в ущърб на дейността на Съюза в тази област, особено по отношение на изследването за управление на въздушното движение в единното европейско небе (SESAR).


title: 2007/757/ЕО: Решение на Комисията от 14 ноември 2007 година относно финансовото участие от Общността за определени мерки в областта на здравето на животните и хуманното отношение към тях и определени технически и научни мерки

text:
               23.11.2007

               BG

               Официален вестник на Европейския съюз

               L 305/52

      РЕШЕНИЕ НА КОМИСИЯТА

   от 14 ноември 2007 година
   относно финансовото участие от Общността за определени мерки в областта на здравето на животните и хуманното отношение към тях и определени технически и научни мерки
   (2007/757/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), и по-специално членове 17 и 20 от него,
   като има предвид, че:

               (1)

               Решение 90/424/ЕИО определя процедурите, уреждащи финансовото участие на Общността, предназначено за специфични ветеринарни мерки, включително мерки в областта на здравето на животните и хуманното отношение към тях и технически и научни мерки.

               (2)

               По-конкретно, Общността предоставя финансово участие за изграждането на политика на информираност в областта на здравето на животните и хуманното отношение към тях, включително провеждане на проучвания, необходими за подготовката и разработването на законодателството в областта на хуманното отношение към животните. Общността също така следва да предприеме или да подпомогне държавите-членки или международните организации в предприемането на технически или научни мерки, необходими за разработването на ветеринарното законодателство на Общността и за развиването на ветеринарно образование или обучение.

               (3)

               Най-новите технологии за отглеждане на животни, като тяхното клониране, провеждано чрез трансфер на ядра на соматични клетки (ТЯСК), се използват за научноизследователски цели. Възможно е ТЯСК, за който се очаква в бъдеще да бъде използван в животновъдството и в производството на храни, да окаже въздействие върху здравето на животните и хуманното отношение към тях, но също така има и етично и обществено измерение. Следователно е необходимо, в допълнение към текущите консултации на Европейския орган за безопасност на храните и на Европейската група по етика в науката и новите технологии, да се извърши проучване на Евробарометър, за да се проучи отношението на потребителите към евентуалното използване на ТЯСК в агрохранителния сектор, и по-специално за нуждата от информация относно използването на технологиите в хранителната верига и начините, по които потребителите желаят да бъдат информирани. Резултатите от проучването на Евробарометър ще предоставят необходимата информация за оценката на необходимостта от законодателство на Общността в тази област. Следователно следва да бъде отпуснато финансово участие от Общността за финансирането на това проучване.

               (4)

               Регламент (ЕО) № 1/2005 на Съвета от 22 декември 2004 г. относно защитата на животните по време на транспортиране и свързаните с това операции и за изменение на Директиви 64/432/ЕИО и 93/119/ЕО и на Регламент (ЕО) № 1255/97 (2) изисква Комисията да установи нова граница от максимални и минимални температури при транспортирането на животни.

               (5)

               В допълнение през 2004 г. Европейският орган за безопасност на храните прие становище за стандартите за микроклимат в пътните транспортни средства за животни (3). Следователно е необходимо да се установят температурни условия, при които да се транспортират животни по време на дълги пътувания в Общността, и да се извърши проучване за тази цел. Проучването ще предостави необходимата информация за подготовката и разработването на законодателството в областта на защитата на животните. Следователно следва да бъде отпуснато финансово участие от Общността за финансирането на това проучване.

               (6)

               В съобщението на Комисията до Европейския парламент и до Съвета относно план за действие на Общността за защита и хуманно отношение към животните през периода 2006—2010 г. (4) международните организации, като Световната организация за здравето на животните (OIE) се призовават да подкрепят изцяло дейностите относно хуманното отношение към животните.

               (7)

               През 2005 г. OIE прие насоки за хуманното отношение към животните, отнасящи се до транспортирането на животни по суша и море, клането на животни за консумация от човека и умъртвяването на животни по хуманни съображения за контрол на заболяването. OIE възнамерява допълнително да разработи тези насоки и да вземе мерки за гарантиране на тяхното прилагане от страните членки на OIE, по-специално чрез осигуряване на обучение и ориентиране.

               (8)

               Планираните образователни и комуникационни мероприятия на OIE са необходими за разработването на действащото ветеринарно законодателство и също така за развитието на ветеринарното образование и обучение в участващите страни. Тези подобрения в трети страни отговарят на желанието на болшинството европейски граждани (5) условията на хуманно отношение към животните в страни, изнасящи за Общността, да са еквивалентни на тези, прилагани в Общността. Общността следователно следва да допринесе за финансирането на тези мероприятия.

               (9)

               Разпространението на болестта син език в Белгия, Германия, Франция, Люксембург и Нидерландия е безпрецедентно. За да се ограничат негативните последици от това разпространение, ветеринарите следва да разполагат с последните научни достижения, за да се засили пасивното клинично наблюдение, основано на бърза идентификация и уведомяване за съмнения, представляващи съществена част от плановете за действие в извънредни ситуации за болестта син език.

               (10)

               Освен това OIE и Общността възнамеряват да публикуват съвместно брошура за епидемията от син език в тези държави-членки, съдържаща актуализирана информация и описваща политиката на Общността за контрола на болестта син език. Следователно е целесъобразно Общността да предостави финансово участие за дейностите на OIE и за финансирането на издаването и публикуването на тази брошура.

               (11)

               Публикуването на тази брошура ще допринесе значително за развитието на необходимото ветеринарно образование и обучение и ще представлява съществен инструмент за развитието на националните и общностните програми за наблюдение на болестта син език, които са важна част от ветеринарното законодателство за болестта.

               (12)

               Изплащането на финансовото участие от Общността следва да подлежи на условието планираните дейности действително да бъдат извършени и да бъде предоставена цялата необходима информация.

               (13)

               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,

         РЕШИ:
   Член 1
   В съответствие с разпоредбите на член 16 от Решение 90/424/ЕИО се одобрява финансово участие от Общността с максимален размер 250 000 EUR за проучване на Евробарометър относно евентуалното използване на клониране на животни в агрохранителния сектор.
   Член 2
   В съответствие с разпоредбите на член 16 от Решение 90/424/ЕИО се одобрява финансово участие от Общността с максимален размер 300 000 EUR за проучване на температурите, при които се превозват животни по време на дълги пътувания.
   Член 3
   В съответствие с разпоредбите на член 19 от Решение 90/424/ЕИО се одобрява финансово участие от Общността с максимален размер до 100 000 EUR за Световния фонд за здравето на животните и хуманното отношение към тях за финансирането на образователни семинари за прилагането на насоките на OIE за хуманното отношение към животните, организирани от Световната организация за здравето на животните (OIE).
   Член 4
   В съответствие с разпоредбите на член 19 от Решение 90/424/ЕИО се одобрява финансово участие от Общността за Световната организация за здравето на животните (OIE) за издаването на приблизително 1 800 копия от брошура за болестта син език, в размер до 50 % от допустимите разходи и до максимална сума от 10 000 EUR.

      Съставено в Брюксел на 14 ноември 2007 година.

            За Комисията

         Markos KYPRIANOU

            Член на Комисията

      (1)  ОВ L 224, 18.8.1990 г., стр. 19. Решение, последно изменено с Регламент (ЕО) № 1791/2006 (ОВ L 363, 20.12.2006 г., стр. 1).

      (2)  ОВ L 3, 5.1.2005 г., стр. 1.

      (3)  The EFSA Journal (2004), 122, 1—25, Standards for microclimate inside animal road transport vehicles.

      (4)  COM(2006) 13 окончателен.

      (5)  Специално издание на Евробарометър (270): Attitudes of EU citizens towards Animal Welfare, http://ec.europa.eu/food/animal/welfare/survey/sp_barometer_aw_en.pdf, стр. 32.


title: Решение (ОВППС) 2017/1177 на Комитета по политика и сигурност от 26 юни 2017 година за назначаване на командващ силите на мисията на ЕС за военната мисия на Европейския съюз по линия на ОПСО за обучение в Централноафриканската република (EUTM RCA) (EUTM RCA/2/2017)

text:
               1.7.2017

               BG

               Официален вестник на Европейския съюз

               L 170/96

         РЕШЕНИЕ (ОВППС) 2017/1177 НА КОМИТЕТА ПО ПОЛИТИКА И СИГУРНОСТ
   от 26 юни 2017 година
   за назначаване на командващ силите на мисията на ЕС за военната мисия на Европейския съюз по линия на ОПСО за обучение в Централноафриканската република (EUTM RCA) (EUTM RCA/2/2017)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Решение (ОВППС) 2016/610 на Съвета от 19 април 2016 г. за военна мисия на Европейския съюз по линия на ОПСО за обучение в Централноафриканската република (EUTM RCA) (1), и по-специално член 5 от него,
   като има предвид, че:

               (1)

               Съгласно член 5, параграф 1 от Решение (ОВППС) 2016/610 Съветът оправомощи Комитета по политика и сигурност (КПС) в съответствие с член 38 от Договора за Европейския съюз да взема необходимите решения във връзка с политическия контрол и стратегическото ръководство на EUTM RCA, включително решенията за назначаване на следващите командващи мисията на ЕС.

               (2)

               На 10 януари 2017 г. КПС прие Решение (ОВППС) 2017/112 (2) за назначаване на бригаден генерал Herman RUYS за командващ мисията на ЕС за EUTM RCA.

               (3)

               С Решение (ЕС) 2017/971 на Съвета (3) беше изменена командната верига на EUTM RCA. Впоследствие Решение (ОВППС) 2017/112 на КПС беше отменено и бригаден генерал Herman RUYS беше назначен за командващ силите на мисията на ЕС за EUTM RCA.

               (4)

               На 24 май 2017 г. Военният комитет на ЕС препоръча да бъде одобрена кандидатурата на бригаден генерал Fernando GARCÍA BLÁZQUEZ, предложен от общия комитет на Eurocorps за нов командващ силите на мисията на ЕС за EUTM RCA на мястото на бригаден генерал Herman RUYS, считано от 24 юли 2017 г.

               (5)

               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната. Следователно Дания не участва в приемането на настоящото решение и не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Бригаден генерал Fernando GARCÍA BLÁZQUEZ се назначава за командващ силите на мисията на ЕС за военната мисия на Европейския съюз по линия на ОПСО за обучение в Централноафриканската република (EUTM RCA), считано от 24 юли 2017 г.
   Член 2
   Настоящото решение влиза в сила в деня на приемането му.

      Съставено в Брюксел на 26 юни 2017 година.

            За Комитета по политика и сигурност

            Председател

         W. STEVENS

      (1)  ОВ L 104, 20.4.2016 г., стр. 21.

      (2)  Решение (ОВППС) 2017/112 на Комитета по политика и сигурност от 10 януари 2017 г. за назначаване на командващ мисията на ЕС за военната мисия на Европейския съюз по линия на ОПСО за обучение в Централноафриканската република (EUTM RCA) (EUTM RCA/1/2017) (ОВ L 18, 24.1.2017 г., стр. 47).

      (3)  Решение (ЕС) 2017/971 на Съвета от 8 юни 2017 г. за определяне на реда и условията за планиране и провеждане на военни мисии на ЕС по линия на ОПСО без изпълнителни правомощия и за изменение на решения 2010/96/ОВППС за военна мисия на Европейския съюз в подкрепа на обучението на Сомалийските сили за сигурност, 2013/34/ОВППС за военна мисия на Европейския съюз в подкрепа на обучението на въоръжените сили на Мали (EUTM Mали) и (ОВППС) 2016/610 за военна мисия на Европейския съюз по линия на ОПСО за обучение в Централноафриканската република (EUTM RCA) (ОВ L 146, 9.6.2017 г. стр. 133).


title: 2009/192/ЕО: Решение на Европейския парламент от 22 април 2008 година относно освобождаването от отговорност във връзка с изпълнението на общия бюджет на Европейския съюз за финансовата 2006 година, раздел V — Сметна палата

text:
               31.3.2009

               BG

               Официален вестник на Европейския съюз

               L 88/76

         РЕШЕНИЕ НА ЕВРОПЕЙСКИЯ ПАРЛАМЕНТ
   от 22 април 2008 година
   относно освобождаването от отговорност във връзка с изпълнението на общия бюджет на Европейския съюз за финансовата 2006 година, раздел V — Сметна палата
   (2009/192/ЕО)
   ЕВРОПЕЙСКИЯТ ПАРЛАМЕНТ,
   като взе предвид общия бюджет на Европейския съюз за финансовата 2006 година (1),
   като взе предвид окончателните годишни отчети на Европейските общности за финансовата 2006 година — том I (C6-0366/2007) (2),
   като взе предвид годишния доклад на Сметната палата пред органа по освобождаването от отговорност относно вътрешните одити, осъществени през 2006 г.,
   като взе предвид годишния доклад на Сметната палата за изпълнението на бюджета за финансовата 2006 година и специалните доклади на Сметната палата, придружени от отговорите на проверените институции (3),
   като взе предвид доклада на външния одитор и отчетите на Сметната палата за финансовата 2006 година (4),
   като взе предвид декларацията, гарантираща точността на отчетите, както и законосъобразността и редовността на извършените операции, предоставена от Сметната палата съгласно член 248 от Договора за ЕО (5),
   като взе предвид член 272, параграф 10 и членове 274, 275 и 276 от Договора за ЕО,
   като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (6), и по-специално членове 50, 86, 145, 146 и 147 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол (A6-0093/2008),

               1.

               Освобождава от отговорност генералния секретар на Сметната палата във връзка с изпълнението на бюджета на Сметната палата за финансовата 2006 година;

               2.

               Представя своите забележки в резолюцията по-долу;

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейските общности, Сметната палата, Европейския омбудсман и на Европейския надзорен орган по защита на данните и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ L 78, 15.3.2006 г.

      (2)  ОВ C 274, 15.11.2007 г., стр. 1.

      (3)  ОВ C 273, 15.11.2007 г., стр. 1.

      (4)  ОВ C 292, 5.12.2007 г., стр. 1.

      (5)  ОВ C 274, 15.11.2007 г., стр. 130.

      (6)  ОВ L 248, 16.9.2002 г., стр. 1.
    ---documentbreak---

               31.3.2009

               BG

               Официален вестник на Европейския съюз

               L 88/77

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 22 април 2008 година,
   съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2006 година, раздел V — Сметна палата
   ЕВРОПЕЙСКИЯТ ПАРЛАМЕНТ,
   като взе предвид общия бюджет на Европейския съюз за финансовата 2006 година (1),
   като взе предвид окончателните годишни отчети на Европейските общности за финансовата 2006 година — том I (C6-0366/2007) (2),
   като взе предвид годишния доклад на Сметната палата пред органа по освобождаването от отговорност относно вътрешните одити, осъществени през 2006 г.,
   като взе предвид годишния доклад на Сметната палата за изпълнението на бюджета за финансовата 2006 година и специалните доклади на Сметната палата, придружени от отговорите на проверените институции (3),
   като взе предвид доклада на външния одитор и отчетите на Сметната палата за финансовата 2006 година (4)

   като взе предвид декларацията, гарантираща точността на отчетите, както и законосъобразността и редовността на извършените операции, предоставена от Сметната палата съгласно член 248 от Договора за ЕО (5),
   като взе предвид член 272, параграф 10 и членове 274, 275 и 276 от Договора за ЕО,
   като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (6), и по-специално членове 50, 86, 145, 146 и 147 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол (A6-0093/2008),

               1.

               Отбелязва, че през 2006 г. Европейската сметна палата (ЕСП) е разполагала с бюджетни кредити за поети задължения в общ размер от 113 596 668,31 EUR (2005 г.: 107 548 618,24 EUR), със степен на усвояване от 89 %, което е под средните стойности за другите институции;

               2.

               Отбелязва, че след въвеждането на счетоводната отчетност на базата на текущо начисляване, считано от 1 януари 2005 г., финансовите отчети на ЕСП показват отрицателен финансов резултат за финансовата 2006 година (32 000 EUR) и превес на пасивите спрямо активите в размер на 11 418 000 EUR;

               3.

               Припомня, че по отношение на финансовата 2006 година (какъвто беше случаят и с финансовата 2005 година) счетоводните отчети на ECП бяха одитирани от външната фирма KPMG, която заключи следното: „[…] финансовите отчети дават вярна и точна представа за финансовото състояние на Европейската сметна палата към 31 декември 2006 г. и за оперативните резултати за приключилата тогава година в съответствие с Регламент (ЕО, Евратом) № 1605/2002 на Съвета от 25 юни 2002 г., правилата за неговото прилагане, общоприетите счетоводни принципи и вътрешните правила на Европейската сметна палата“;

               4.

               Отбелязва писмения отговор, предоставен от ЕСП на въпросника на докладчика по отношение счетоводната отчетност на пенсиите на бившите членове на ЕСП, съгласно който пенсионните задължения, считано от 31 декември 2006 г., се представят от ЕСП в счетоводния баланс, а гаранцията от държавите-членки се показва в бележките към същия счетоводен баланс, но не се осчетоводява като дългосрочно вземане от държавите-членки; отбелязва още, че за финансовата 2006 година пенсионните плащания от ЕСП за нейни членове възлизат на 2,3 милиона EUR;

               5.

               Изразява отново своето становище, че задълженията за бъдещи пенсионни плащания и дългосрочното вземане към държавите-членки на основание предоставената от тях гаранция за финансиране на пенсионната схема трябва да бъдат включени в счетоводния баланс, така че да се даде ясна представа за съществуващите задължения и истинската цена на одитирането в ЕС, както и за да бъдат съобразени с принципите на счетоводната отчетност на базата на текущо начисляване, приложими от 1 януари 2005 г.;

               6.

               Отбелязва, че докладът на вътрешния одитор на ЕСП за 2006 г. беше до голяма степен положителен, като в него се установява, че качеството на тръжните досиета и договорите е било задоволително, въпреки че изборът на опростени или дерогационни процедури е могло да бъде по-добре обоснован и документацията на етап оценка на офертите следва да се подобри; приветства в тази връзка факта, че всички препоръки на вътрешния одитор (засилване на подходящото обучение във връзка с обществените поръчки и вписването на всички договори в една база данни) са били изпълнени;

               7.

               Отбелязва със загриженост, че съобразно отговорите на въпросника на докладчика, ЕСП продължава да бъде изправена пред трудности при набирането на квалифициран персонал чрез конкурсите, организирани от EPSO, за множество длъжности, като отчасти това се дължи на високата цена на живота в Люксембург и по-малко привлекателната заплата на основната степен AD 5; приветства все пак значителното намаляване на свободните длъжности от 74 през 2006 г. на 56 през 2007 г. и поздравява намерението на ЕСП допълнително да намали броя на незаетите длъжности и съответното им процентно изражение в общото щатно разписание през настоящата и следващите години;

               8.

               Отбелязва, че петима нови членове са се присъединили към ЕСП през 2006 г.; потвърждава своята надежда, че ще е възможно изграждането на по-рационална структура на ЕСП преди следващото разширяване; приканва ЕСП да разгледа съществуващите модели с оглед намаляване на общия брой членове; подновява своя призив за разглеждане на предложения за въвеждане на ротационна система по подобие на прилаганата от Управителния съвет на EЦБ или на система с един генерален одитор; призовава ЕСП да информира Парламента за проследяването на тази препоръка до 30 септември 2008 г.;

               9.

               Отбелязва, че ЕСП е приела нов наръчник за одит на изпълнението и план за продължаване развитието на ИТ одита и коригиране организацията на одитните групи, така че да отразяват влиянието на управлението на бюджета, основано на дейности върху одитирането; отбелязва още, че ЕСП е провела процедура за самооценка през 2006 г., която е довела до план за действие;

               10.

               Отбелязва, че този план за действие е бил подложен на „партньорска проверка“ от международен екип; изисква председателят на ЕСП да даде осъвременена информация относно развитието на проверката и прилагането на плана за действие;

               11.

               Отбелязва във връзка с декларациите за финансовите интереси на членовете, че в съответствие с Кодекса за поведение на ЕСП, членовете на ЕСП подават декларации за своите финансови интереси и друго имущество (включително акции, конвертируеми ценни книжа и инвестиционни сертификати, както и земи и друго недвижимо имущество, като декларират и професионалната дейност на своя съпруг) до председателя на ЕСП, който ги съхранява със задължение за поверителност, като тези декларации не се публикуват;

               12.

               Заявява отново, че, като принципно положение и в интерес на прозрачността, членовете на всички европейски институции следва да бъдат задължени да подават декларации за финансови интереси, които трябва да бъдат достъпни чрез Интернет в публичен регистър; изразява своето разочарование, че, противно на миналогодишното му искане, ЕСП не е информирала Парламента преди 30 септември 2007 г. за това какви подходящи мерки ще вземе в тази връзка.

      (1)  ОВ L 78, 15.3.2006 г.

      (2)  ОВ C 274, 15.11.2007 г., стр. 1.

      (3)  ОВ C 273, 15.11.2007 г., стр. 1.

      (4)  ОВ C 292, 5.12.2007 г., стр. 1.

      (5)  ОВ C 274, 15.11.2007 г., стр. 130.

      (6)  ОВ L 248, 16.9.2002 г., стр. 1.